URTV

Utusan Radio & Televisyen (atau lebih dikenali sebagai URTV) merupakan sebuah majalah berbahasa Melayu yang diterbitkan di Malaysia. Majalah ini asalnya diterbitkan secara dwibulanan, namun pada tahun 2015 ia telah diubah konsepnya menjadi majalah bulanan. 

Majalah ini juga mengkhusus berita dan perkembangan artis dalam industri hiburan. Memaparkan cerita-cerita eksklusif daripada artis-artis popular tanah air dan luar negara. 

Sehingga kini URTV tetap  bersemangat, berwarna-warni dan menghiburkan sebagaimana ia pertama kali diterbitkan pada tahun 1970. URTV tidak pernah lapuk ditelan zaman kerana ia mampu bertahan sebagai salah sebuah majalah hiburan yang popular di Malaysia yang mengikuti dengan rapat, kalau pun tidak menerajui, perubahan zaman. 

Menjaminkan kekaguman kepada pembaca, URTV membuat liputan yang tajam dan tegas, serta pantas terhadap berita dan peristiwa terkini sekitar dunia hiburan tempatan dan antarabangsa. Gambar-gambarnya yang menarik mencuit hati pembacanya. Bergaya dan juga menguja. 

Syarikat penerbitan bagi majalah ini ialah Utusan Karya Sdn. Bhd.https://web.archive.org/web/20151022213722/http://www.utusan.com.my/hiburan/revolusi-8232-45-tahun-urtv-1.143896

 Sidang Redaksi (Terkini) 

Pengarang : HUZAINI A.R. KAMALUDIN (HUZZ)

Wartawan:  
 FADHIL ABDOLLAH (DEEL ANJER)
 TAJUL ARIFFIN ABU HASSAN
Pereka Grafik
 HASWADI ABU HASSAN
 NOR ASMAH HITAM

Sejarah percetakan
MAJALAH Utusan Radio & TV (URTV) kini sudah berusia 45 tahun. Masih kekal menjadi wadah kepada peminat seni dan hiburan tanah air dengan paparan personaliti serta diari hiburan dari semasa ke semasa.

Ternyata keputusan pihak pengurusan Utusan Melayu (M) Bhd. menerbitkan sebuah majalah hiburan dengan terbitan perdana pada 15 Januari 1970 satu keputusan tepat.

Pihak pengurusan pada masa itu memikirkan perlunya ada sebuah majalah hiburan kerana tidak banyak majalah genre tersebut di pasaran ketika itu.

Sementelah pada masa itu majalah Utusan Film & Sport yang juga terbitan Utusan Melayu sudah diberhentikan penerbitan.

Untuk penerbitan URTV itu sekumpulan wartawan kanan di Utusan Melayu diberi tanggungjawab mengendalikannya dengan AR Kamaludin mengepalainya.

Sarimah Kian Improve. Itulah tajuk utama dengan seniwati Sarimah dipilih sebagai penghias muka hadapan dengan harga pengenalan 30 sen. Pada masa itu Sarimah antara pelakon hebat dunia perfileman Malaysia.

Sesuai dengan namanya, pengisian URTV pada edisi terawal juga mengangkat program televisyen (TV) yang ada pada masa itu. Program Juara Kugiran antara yang mendapat liputan meluas.

Sementelah program itu sendiri diilhamkan apabila melihat semaraknya kugiran yang mahu melangkah ke dunia muzik. URTV antara yang banyak mempromosikan kugiran yang muncul.

Antara kugiran tempatan yang mendapat liputan termasuk Orkes Nirwana, The Zurah, De Fictions dan banyak lagi. Penghibur di kelab turut mendapat tempat dalam URTV.

Pada tahun yang sama URTV juga membuat perubahan untuk memberikan kepuasan kepada pembaca dan harga dinaikkan kepada 40 sen senaskhah.

Dari semasa ke semasa, majalah dwi bulanan itu turut dinaikkan harga dengan harga terkini RM5.00 termasuk GST. Sejak Januari tahun ini URTV kini terbit secara bulanan.

URTV juga mengalami perubahan masthead sesuai dengan perubahan zaman yang dilalui. Daripada Utusan Radio & TV pada era 70-an diberi wajah baharu dengan singkatan URTV sejak era 1980-an hingga sekarang.

Perubahan masthead dianggap perlu untuk menjadikan URTV terus relevan dari zaman ke zaman dan nampak sentiasa segar untuk cita rasa remaja pada zamannya.

Motto URTV juga turut berubah. Kali pertama dengan motto Majalah Hiburan Untuk Semua dan pada era 1980-an hingga sekarang ditukar kepada Majalah Hiburan Paling Popular.

Tahun 1980-an boleh dianggap zaman kemuncak URTV. Pada masa itu golongan selebriti juga semakin bercambah dengan adanya stesen televisyen swasta dan pertambahan bahan tempatan di kaca TV.

URTV menjadi lebih selektif dengan hanya memilih nama-nama popular sebagai penghias muka depan dan pengisian dalaman. Sebab itu artis turut berasa tempias populariti apabila menghiasi dada majalah URTV.

Sepanjang 45 tahun ini banyak nama besar dalam bidang kewartawanan hiburan memberi sentuhan mereka kepada URTV. Antaranya Bahyah Mahmood (BAM), Juwie, Rosie Hashim, Norshah Tamby, Mustafa AR, Norbaya Musa, Muzlina Abu Bakar, Huzz, Fatimah Hassan dan ramai lagi.

Bahyah atau BAM menjadi nama yang sangat sinonim dengan URTV. Dia antara yang menjadi wartawan sejak awal dan menjadi peneraju URTV daripada pertengahan era 1970-an hingga 1990-an.

URTV Edisi Khas Aidilfitri
Setiap tahun majalah URTV akan menampilkan artis-artis popular bagi menghiasi wajah sampul bagi edisi khas sempena Hari Raya Aidifilfitri. Tradisi ini bermula sejak awal penerbitan sehinggalah ke era lewat 2010an. Pemilihan wajah sampul biasanya berdasarkan populariti semasa artis-artis yang dipilih. Beberapa edisi juga diterbitkan secara bumper dengan tambahan halaman muka surat dengan kisah-kisah sambutan hari raya artis dan selebriti secara padat. 

Rekod Kemunculan 
 Siti Nurhaliza (7 kali)
 Erra Fazira (7 kali)
 Ziana Zain (5 kali)
 Awie (4 kali)
 Misha Omar (3 kali)
 Yusry Abdul Halim (3 kali)

Berikut adalah wajah sampul URTV Edisi Khas Aidilfitri 

 Tahun (Jilid) Wajah Sampul Nota 1981 15 Ogos (279)  Rahim MaarofAman ShahYasmin YusuffYunizar Hussein   1982 15 Jul (301)  Aman ShahRohana Jalil  1984 1 Jul (384)  Rafeah Buang  1985 15 Jun (371)  Sheila MajidMazuin HamzahShah RezzaRaja Ema  1986 1 Jun (394)  Fauziah Ahmad DaudSudirman ArshadAmyNoor Kumalasari  1987 1 Jun (418) Sharifah Aini dan anak lelakinya Alif Ali  1988 1 Mei (440) Siti FairuzZaiton SameonSalwa Abdul Rahman 1988 15 Mei (441)  Fauziah LatiffMan BaiErma FatimaZiela Jalil  1989 1 Mei (464)  Mazuin Hamzah dan suami, Pengiran Sufri Bolkiah 1989 15 Mei (465)  Ramlah RamAwieEdika YusofWannSalwa Abdul Rahman 1990 15 Apr (xx)  AmyAwieZiela JalilRamona Rahman 1991  Fauziah LatiffRaja EmaShah'rin Razali (Blackrose) Alim (Kris)Kuza Muzani1992 15 Mac (533)  Alim (Kris) ShimaBaggio Damasutra1992 1 Apr (xx)  To'kiJijoe Didie AliasKuza Muzani1993 15 Mac (xx)  Jamal AbdillahHaleeda MazlinRuhil AmaniMas Anizan1994 15 Feb (xx)  ZainalabidinSheila Majid1994 1 Mac (xx)  Sofia JaneJoe WingsSharmaine Farouk Isu Bumper 1994 15 Mac (xx)  AwieZiana ZainNing Baizura  1995 1 Feb (XX)  Feminin  Isu Ramadan1995 15 Feb (xxx)  Amy MasturaSofia JaneAzhar SulaimanHans Isaac  Isu Bumper 1995 1 Mac (xxx)  Norman Abdul HalimRuhil AmaniLinda Rafar  1996 1 Feb (xxx)  Amy Mastura AmelinaZiana ZainNorman Abdul Halim  1996  15 Feb (xxx)  Yusry Abdul HalimEizlan YusofNourul DeppSasha Saidin  1997  1 Feb (450)  Amy MasturaSiti Nurhaliza  Lan (A To Z)  1997 15 Feb (451)  AwieZiana ZainNourul Depp  1998 1 Jan (472)  KRU  Isu Ramadan 1998 15  Jan (473)  AmelinaSiti NurhalizaArni Nazira 1998 1 Feb (474)  Ziana Zain  Senario  Isu bumper 1999 15 Jan (497)  M. NasirErra FaziraNasha Aziz  1999 15 Dis (XX)  Ziana Zain  Isu Ramadan 2000 1 Jan (x) Erra Fazira Nasha AzizAbby AbadiJuliana Banos 2000 15 Dis (xx)  Ziana ZainSiti NurhalizaSiti Nordiana Isu bumper 2001 15 Dis (xx)  Erra FaziraYusry Abdul HalimAbby AbadiTomok  2002 1 Dis (590)  Ziana ZainEllaSiti Nurhaliza  2002 15 Dis (xx)  Erra FaziraYusry Abdul Halim   2003 1 Nov (612)  Siti Nurhaliza   Isu Ramadan 2003 15 Nov (613)  Siti NurhalizaErra FaziraNasha AzizAleeza Kasim  2003 1 Dis (614)  Misha OmarFasha SandhaLisdawati Zahnita Hussein  2004 15 Nov (637)  Misha Omar  Maya Karin Farid KamilHetty Sarlene  2005 15 Nov (659)  Misha Omar  Maya Karin  Mawi  2006 15 Okt (xx)  Erra FaziraZiana ZainUmie Aida  2007 1 Okt (706/707) Fasha SandhaPierre AndreMila Jirin Dafi Ismail Sabri  2007 1 Nov (708)  Nur FazuraMaya Karin  2008 (XX)   2009 15 Sep  Stacy AnamKamal AdliAizat AmdanFouziah Gous   2010 1 Sep  Azlee KhairiBienda Diana Amir Dafi Ismail Sabri  2011 15 Ogos & 1 Sep (798)  Aaron AzizErra FaziraFizo OmarFouziah GousMia Sara Nasuha  Isu bumper 2012 15 Ogos (820)  Qi RazaliSiti SalehaFatiya LatiffDafi Ismail SabriMia Sara Nasuha  2012 1 Sep  (821)  Aiman Hakim RidzaAnne NgasriAliff AzizMiera Leyana 2013 1 Ogos (843) Maya KarinErra FaziraSiti NurhalizaUmie AidaIzara Aishah  2013 1 Sep (844) Aaron AzizAnzalna Nasir  2014 15 Jul (865)  Erra FaziraFauziah LatiffNeelofaIzara Aishah 2014 1 Ogos  Saharul RidzwanIzzue IslamZara ZyaErin MalekJohan As'ari 2015 1 Jul (882)  Siti Nurhaliza   2016 1 Jun (983)  Saharul RidzwanAmyra RosliRedza Rosli  Isu Ramadan 2016 1 Jul (894)  Siti Nurhaliza  Isu Aidilfitri 2017 1 Jun (905)  Fattah Amin   Isu Ramadan 2017 I Jul (906)  Aiman TinoWany HasritaTajul AriffNadia BrianKhai Bahar  Isu Aidilfitri 2018 1 Jun (917)  Umie AidaKhai BaharSyafiq FarhainWany HasritaFarah Nabilah  Isu Ramadan 2018 1 Jul (918)  Nabila RazaliDaler YusufAishah AzmanFaez Nick Isu Aidilfitri

Rujukan

Pautan luar
 Laman web rasmi Utusan Karya Sdn. Bhd.

URTV melangkau lima dekad http://www.utusan.com.my/hiburan/urtv-melangkau-lima-dekad-1.138132URTV
Kategori:Majalah bahasa Melayu